CELEX: 62011CA0561
Language: hu
Date: 2013-02-21 00:00:00
Title: C-561/11. sz. ügy: A Bíróság (első tanács) 2013. február 21-i ítélete (a Juzgado de lo Mercantil de Alicante (Spanyolország) előzetes döntéshozatal iránti kérelme) — Fédération Cynologique Internationale kontra Federación Canina Internacional de Perros de Pura Raza (Közösségi védjegy — 207/2009/EK rendelet — A 9. cikk (1) bekezdése — A „harmadik személyek” fogalma — Valamely későbbi közösségi védjegy jogosultja)

20.4.2013   
            
            
               HU
            
            
               Az Európai Unió Hivatalos Lapja
            
            
               C 114/15
            
         A Bíróság (első tanács) 2013. február 21-i ítélete (a Juzgado de lo Mercantil de Alicante (Spanyolország) előzetes döntéshozatal iránti kérelme) — Fédération Cynologique Internationale kontra Federación Canina Internacional de Perros de Pura Raza
   (C-561/11. sz. ügy) (1)
   
   (Közösségi védjegy - 207/2009/EK rendelet - A 9. cikk (1) bekezdése - A „harmadik személyek” fogalma - Valamely későbbi közösségi védjegy jogosultja)
   2013/C 114/21
   Az eljárás nyelve: spanyol
   
      A kérdést előterjesztő bíróság
   
   Juzgado de lo Mercantil de Alicante
   
      Az alapeljárás felei
   
   
      Felperes: Fédération Cynologique Internationale
   
      Alperes: Federación Canina Internacional de Perros de Pura Raza
   
      Tárgy
   
   Előzetes döntéshozatal iránti kérelem — Juzgado de lo Mercantil de Alicante — A közösségi védjegyről szóló, 2009. február 26-i 207/2009/EK rendelet (egységes szerkezetbe foglalt változat) (HL L 78, 1. o.) értelmezése — Valamely közösségi védjegy bitorlása vagy annak kísérletének veszélye — A közösségi védjegy által biztosított kizárólagos jog — Harmadik személy fogalma.
   
      Rendelkező rész
   
   A közösségi védjegyről szóló, 2009. február 26-i 207/2009/EK tanácsi rendelet 9. cikkének (1) bekezdését akként kell értelmezni, hogy a közösségi védjegy jogosultjának a védjegyével azonos vagy ahhoz hasonló megjelölések gazdasági tevékenység körében történő használata bármely harmadik személynek történő megtiltásához való kizárólagos joga kiterjed az olyan harmadik személyre, aki valamely későbbi közösségi védjegy jogosultja, anélkül hogy ezen utóbbi védjegy előzetes törlésére lenne szükség.
   
      (1)  HL C 25., 2012.1.28.